open-index/open-wikipedia-markdown huggingface dataset:
Ευμένης Γ΄ της Περγάμου

**Ευμένης Γ΄** είναι το δυναστικό όνομα, το οποίο υιοθέτησε ο **Αριστόνικος**, ο τελευταίος ηγεμόνας της Περγάμου πριν αυτή γίνει Ρωμαϊκή κτήση.

## Περιγραφή
Όταν, το 133 π.Χ., απεβίωσε ο βασιλιάς της Περγάμου Άτταλος Γ΄, κληροδότησε το βασίλειο του στη Ρωμαϊκή Δημοκρατία. Οι Ρωμαίοι απέστειλαν μια επιτροπή της Συγκλήτου για την εφαρμογή της διαθήκης, αλλά μέχρι να εξασφαλίσουν το κληροδότημα τους, εμφανίστηκε στο προσκήνιο ο Αριστόνικος, ο οποίος υποστήριζε ότι ήταν νόθος γιος του αποθανόντος βασιλιά Ευμένη Β΄ (απ. 158 π.Χ.), πατέρα του Άτταλου Γ΄.

Υποκίνησε εξέγερση, που φαίνεται πως δεν υποστηρίχθηκε από ελληνικούς πληθυσμούς, αλλά κυρίως από εγχώριους κατοίκους της Μικράς Ασίας και απελεύθερους. Αυτοανακηρύχθηκε βασιλιάς (ως Ευμένης) και προσπάθησε να καταλάβει τα εδάφη της Περγάμου, την οποία ονόμασε *«Ηλιόπολις»*.

Το 131 π.Χ. κατάφερε μάλιστα να αντιμετωπίσει το ρωμαϊκό στρατό υπό τον ύπατο Πούμπλιο Λικίνο Κράσσο Ντίβες Μουκιανό, που σκοτώθηκε κατά την υποχώρηση. Το 130 π.Χ. οι Ρωμαίοι επανήλθαν υπό τον ύπατο Μάρκο Περπέρνα, που μετά από μια νικηφόρα πρώτη σύγκρουση κατάφερε αποκλείσει τον Αριστόνικο στη πόλη Στρατονίκεια, την οποία και πολιόρκησε. Σύντομα προκλήθηκε λιμοκτονία και ο Αριστόνικος αναγκάστηκε να παραδοθεί (129 π.Χ.).

Τελικά ο Αριστόνικος και ο θησαυρός των Ατταλιδών, οδηγήθηκαν στη Ρώμη. Ο Αριστόνικος εκτελέστηκε με στραγγαλισμό, ενώ ο θησαυρός μοιράστηκε δια νόμου στους Ρωμαίους φτωχούς αγρότες από τον τριβούνο Τιβέριο Γράκχο.

Το 129 π.Χ. παύει να υπάρχει και τυπικά το βασίλειο της Περγάμου που ενσωματώνεται στη ρωμαϊκή επαρχία της Ασίας.

## Γενεαλογικό δέντρο

## Παραπομπές


Κατηγορία:Βασιλείς της Περγάμου
Θεοφάνης Δημητρίου

Ο **Θεοφάνης Δημητρίου** (1870-1941) ήταν Έλληνας γλύπτης και ζωγράφος του 20ού αιώνα.
 
## Βιογραφικά στοιχεία
Γεννήθηκε το 1870 στην Ατσική της Λήμνου. Σπούδασε στο Πολυτεχνείο και αποφοίτησε με άριστα. Απεβίωσε στην Αθήνα το 1941.

## Σημαντικά έργα του
### Ζωγραφική
* Για την Μάνα, βραβείο της «Αίθουσας των Φιλοτέχνων»
* Το Προσκύνημα
* Το Πεντάρφανο
* Το Μάθημα Μουσικής
* Ο Χριστός
### Γλυπτά
* Ο Φιλοκτήτης
* Ο Τραυματίας της Λήμνου
* Ο Χρόνος

## Πηγές
* Πανδέκτης
*  http://xantho.lis.upatras.gr/test2.php?art=11880

Κατηγορία:Έλληνες ζωγράφοι του 19ου αιώνα
Κατηγορία:Έλληνες γλύπτες
Κατηγορία:Έλληνες ζωγράφοι του 20ού αιώνα
Παναγιώτης Νικούσιος

Ο **Παναγιώτης Νικούσιος** ήταν ο πρώτος Έλληνας μεγάλος δραγουμάνος (διερμηνέας) της Υψηλής Πύλης.

## Βιογραφικό
Γεννήθηκε στην Κωνσταντινούπολη το 1613 η δε οικογένεια του, που ήταν πλούσια, προερχόταν από την Τραπεζούντα. Ήταν ιδιαίτερα μορφωμένος, με σπουδές στο Πανεπιστήμιο της Πάδοβας και παράλληλα μιλούσε πολλές ξένες γλώσσες. Κατάφερε, μετά την επιστροφή του από την Ιταλία, να κερδίσει την εύνοια του μεγάλου βεζύρη Κιοπρουλού Μεχμέτ Πασά. Από το 1648 (ή 1649) υπηρέτησε ως διερμηνέας της αυστριακής πρεσβείας.

Από το 1661 μέχρι το θάνατό του κατείχε το αξίωμα του μεγάλου διερμηνέα. Ενδιαφέρθηκε πολύ για του Αγίους Τόπους και από τη θέση του μεγάλου διερμηνέα πέτυχε την έκδοση ενός χάτι-σερίφ (φιρμάνι γραμμένο από τον ίδιο τον σουλτάνο) με το οποίο επιδικάζονταν τα ιερά προσκυνήματα στους ορθοδόξους. Συνόδεψε τον Αχμέτ Κιοπρουλού κατά την τελευταία φάση της τουρκικής εκστρατείας για την κατάληψη της Κρήτης και διακρίθηκε στις διαπραγματεύσεις με τους Βενετούς για την παράδοση του Χάνδακα που έληξαν με την συνθήκη της 16ης Σεπτεμβρίου του 1669. Ως ανταμοιβή για αυτές τις υπηρεσίες τού παραχωρήθηκε η ισόβια είσπραξη των φόρων της Μυκόνου. Βοήθησε οικονομικά στην οικοδόμηση του ναού του Αγίου Πέτρου του Νέου στο Βουκουρέστι και αφιέρωσε ως μετόχια στην Μονή της Αγίας Αικατερίνης του Σινά δύο ναούς στην Κρήτη και στην Αρκαδία που τους είχε αγοράσει.

Είχε μια ιδιαίτερα πλούσια βιβλιοθήκη με σπάνια χειρόγραφα και είναι χαρακτηριστικό ότι ο υπουργός των Οικονομικών του Λουδοβίκου του ΙΔ', ο Κολμπέρ, είχε ζητήσει να εξεταστεί η αξία της και να επιδιωχθεί η αγορά των βιβλίων και των χειρογράφων για «*να τοποθετηθούν στη βιβλιοθήκη της Αυτού Μεγαλειότητος*». Μετέφρασε από τα ρωσικά στα λατινικά το έργο του Πέτρου Μογίλα «*Ορθόδοξος Ομολογία της Καθολικής και Αποστολικής εκκλησίας της Ανατολής*».

Ο Νικούσιος πέθανε στις 2 Οκτωβρίου του 1673 κατά τη διάρκεια της εκστρατείας των Τούρκων στην Πολωνία και τάφηκε στην μονή Θεομήτορος στη Χάλκη. Η θητεία του κρίθηκε επιτυχημένη και οδήγησε στην καθιέρωση των Φαναριωτών στο αξίωμα του Μεγάλου Δραγουμάνου της Πύλης. Διάδοχός του υπήρξε ο Αλέξανδρος Μαυροκορδάτος, «ο εξ απορρήτων».

## Παραπομπές


## Πηγή
* Εγκυκλοπαίδεια Πάπυρος Λαρούς Μπριτάννικα, τ.39

Κατηγορία:Έλληνες ιατροί του 17ου αιώνα
Κατηγορία:Διερμηνείς της Υψηλής Πύλης
Κατηγορία:Φαναριώτες
Νικόλαος Γεωργακόπουλος (Καμενίτσα)

Ο **Νικόλαος Γεωργακόπουλος** ήταν αγωνιστής του 1821.
## Βιογραφικά στοιχεία
Γεννήθηκε στην Καμενίτσα της Γορτυνίας το 1808. Είδε την μητέρα του να πέφτει από ένα ψηλό βράχο και έμεινε ορφανός. Πήγε στο Ναύπλιο  και μπήκε υπό την προστασία του Παναγιώτη Σπανόπουλου, γραμματέα του Κυβερνήτη στο Υπουργείο Εσωτερικών. Εκεί πήγε σχολείο στο λεγόμενο «Βουλευτικό», στο οποίο δίδασκαν οι μεγάλοι του Γένους διδάσκαλοι, ο Γεώργιος Γεννάδιος, ο Ανδρέας Δεσποτόπουλος, ο Αναστάσιος Λεόντιος και άλλοι. Μετά το σχολείο πήγε στην Αθήνα, που στο μεταξύ έγινε πρωτεύουσα του κράτους και μπήκε στην υπηρεσία του Μιχαήλ Σούτσου, Βοεβόδα της Μολδαβίας. Για τις υπηρεσίες του στον αγώνα τιμήθηκε με το αριστείο του Αγώνος από τον Όθωνα. Πέθανε το 1904.

## Πηγές
*  

Κατηγορία:Αγωνιστές του 1821
Κατηγορία:Αριστείο του Αγώνα
Μοίρες ως δεκαδικός αριθμός

**Μοίρες ως Δεκαδικός αριθμός** (ΜΔ) εκφράζει το γεωγραφικό πλάτος και μήκος γεωγραφικών συντεταγμένων ως δεκαδικό κλάσμα και χρησιμοποιείται σε πολλά Συστήματα γεωγραφικών πληροφοριών (GIS), εφαρμογές χαρτογράφησης στο web όπως το Google Maps, και συσκευές GPS. Οι Μοίρες ως Δεκαδικός αριθμός είναι μια εναλλακτική λύση για την απεικόνιση μοιρών, λεπτών και δεύτερων (DMS). Όπως με το γεωγραφικό πλάτος και γεωγραφικό μήκος, οι τιμές οριοθετούνται ανάμεσα σε ±90 ° και ±180 °.

Τα θετικά γεωγραφικά πλάτη βρίσκονται βόρεια του Ισημερινού ενώ τα αρνητικά γεωγραφικά πλάτη νότια του Ισημερινού. Τα θετικά γεωγραφικά μήκη βρίσκονται ανατολικά του Μεσημβρινού ενώ αρνητικά γεωγραφικά μήκη δυτικά του Μεσημβρινού. Το γεωγραφικό πλάτος και γεωγραφικό μήκος εκφράζονται συνήθως με αυτήν τη σειρά, πρώτα το γεωγραφικό πλάτος και μετά το γεωγραφικό μήκος.

## Ακρίβεια

Η μέση ακτίνα του άξονα της γης στον ισημερινό είναι 6.378.160,0 μέτρα  από την οποία προκύπτει περιφέρεια 40.075.161,2 μέτρων. Ο ισημερινός χωρίζεται σε 360 μοίρες γεωγραφικού μήκους, έτσι ώστε κάθε μοίρα αντιπροσωπεύει 111.319,9 μέτρα ή περίπου 111 χλμ. Καθώς μετακινούμαστε μακριά από τον ισημερινό προς έναν από τους πόλους, κάθε μία μοίρα γεωγραφικού μήκους αντιπροσωπεύει μια φθίνουσα απόσταση μέτρων, προσεγγίζοντας το μηδέν στον πόλο. Ο αριθμός των δεκαδικών ψηφίων που απαιτούνται για μια συγκεκριμένη ακρίβεια στον ισημερινό είναι: 

Μια τιμή μοίρας ως δεκαδικός αριθμός με 4 δεκαδικά ψηφία, υποδεικνύει ακρίβεια 11.1 μέτρων (± 5.55 μ) στον Ισημερινό. Μια τιμή μοίρας ως δεκαδικός αριθμός με 5 δεκαδικά ψηφία, υποδεικνύει ακρίβεια 1.11 μέστρων στον Ισημερινό. Επειδή η γη δεν είναι επίπεδη, η ακρίβεια του γεωγραφικού μήκους αυξάνεται καθώς απομακρυνόμαστε από τον Ισημερινό. Η ακρίβεια του γεωγραφικού πλάτους δεν αυξάνεται τόσο πολύ, ωστόσο, το μήκος ενός τόξου Μεσημβρινού ενός δεύτερου, εξαρτάται από το γεωγραφικό πλάτος στο εν λόγω σημείο. Η ασυμφωνία αυτή ενός δεύτερου ενός Μεσημβρινού ανάμεσα στον ισημερινό και στον πόλο, είναι περίπου 0,3 μέτρα επειδή η γη είναι ένα πεπλατυσμένο σφαιροειδές.

## Παράδειγμα

Η θέση του Καπιτωλίου των ΗΠΑ ως δεκαδικός αριθμός είναι: 

:38.889722°, -77.008889°

Στα περισσότερα συστήματα, όπως το Google Maps, παραλείπεται το σύμβολο μοιρών και βαθμών και έτσι οι συντεταγμένες εκφράζονται ως "38.889722,-77.008889". 

Μία τιμή ΣΓΣ (Συστήματος Γεωγραφικών Συντεταγμένων) μετατρέπεται σε δεκαδικό αριθμό με τον τύπο (D + M/60 + S/3600). Η αναπαράσταση της θέσης του Καπιτωλίου των ΗΠΑ
: 38 ° 53′ 23″ N, 77 ° 00′ 32″ W 
ως δεκαδικός αριθμός είναι: 
:38.889722°, -77.008889°

## Αναφορές


Κατηγορία:Χαρτογραφία

Κατηγορία:Γεωπληροφορική
Μάλμε ΦΦ

Η **Μάλμε ΦΦ** (σουηδικά: *Malmö FF*) είναι επαγγελματική ποδοσφαιρική ομάδα που εδρεύει στην πόλη Μάλμε στη Σουηδία. Η Μάλμε ΦΦ ιδρύθηκε το 1910 έδρα της ομάδας είναι το γήπεδο Ελέντα 24.000 θέσεων. Τα χρώματα της ομάδας σύμφωνα με το σήμα, είναι το μπλέ του ουρανού και το άσπρο.

Αυτή τη στιγμή αγωνίζεται στην Άλσβενσκαν, όπου η σεζόν διαρκεί από τον Μάρτιο μέχρι τον Νοέμβριο. Κέρδισαν πρώτη φορά το πρωτάθλημα το 1944. Η ομάδα επίσης ασχολήθηκε και με τα Μέσα Μαζικής Επικοινωνίας, με τα ντοκιμαντέρ ποδοσφαίρου *Blådårar&nbsp;1* και *Blådårar&nbsp;2*.

Με καθαρή αξία 78 εκατομμυρίων Σουηδικών κορώνων (περίπου 8.8 εκατομμύρια Ευρώ), είναι η πιο πλούσια ομάδα της Σουηδίας

## Τίτλοι

Η Μάλμε ΦΦ είναι η ομάδα που έχει κατακτήσει τους περισσότερους τίτλους στη Σουηδία, 24 φορές το Πρωτάθλημα και 16 το Κύπελλο Σουηδίας. Στις Ευρωπαϊκές διοργανώσεις η μεγαλύτερη επιτυχία της είναι η παρουσία της στον τελικό του Κυπέλλου Πρωταθλητριών το 1979, όπου ηττήθηκε από την Νότιγχαμ Φόρεστ με 1–0.

* 24 **[[Άλσβενσκαν|Πρωταθλήματα Σουηδίας]]**:

1943–44, 1948–49, 1949–50, 1950–51, 1952–53, 1965, 1967, 1970, 1971, 1974, 1975, 1977, 1986, 1988, 2004, 2010, 2013, 2014, 2016, 2017, 2020, 2021, 2023, 2024

* 16 **[[Κύπελλο Σουηδίας (ποδόσφαιρο ανδρών)|Κύπελλα Σουηδίας]]**:

1944, 1946, 1947, 1951, 1953, 1967, 1972–73, 1973–74, 1974–75, 1977–78, 1979–80, 1983–84, 1985–86, 1988–89, 2022, 2024

* Φιναλίστ Κυπέλλου Πρωταθλητριών: 1979

## Παραπομπές


## Εξωτερικοί σύνδεσμοι
* 
*Η επίσημη ιστοσελίδα της ομάδας


Κατηγορία:Αθλητικοί σύλλογοι Σουηδίας
Κατηγορία:Ιδρύσεις αθλητικών συλλόγων το 1910
Κατηγορία:Ποδοσφαιρικές ομάδες Σουηδίας
Κατηγορία:Ιδρύσεις ποδοσφαιρικών ομάδων το 1910
Κατηγορία:Μάλμε
Κωνσταντίνος Ρωμανίδης

Ο **Κωνσταντίνος Ρωμανίδης** (1884-1 Μαΐου 1972) ήταν Έλληνας ζωγράφος του 20ού αιώνα.

## Βιογραφία
Γεννήθηκε στην Αθήνα το 1884 και σπούδασε στην Ανωτάτη Σχολή Καλών Τεχνών της Αθήνας με καθηγητές τους Νικηφόρο Λύτρα, Κωνσταντίνο Βολανάκη και Γεώργιο Ροϊλό. Τον Απρίλιο του 1910 συμμετείχε μαζί με άλλους καλλιτέχνες όπως ο Γεώργιος Ιακωβίδης, Γεώργιος Ροϊλός, ο Βικέντιος Μποκατσιάμπης, ο Νικόλαος Λύτρας κ.ά. στην ίδρυση του Συνδέσμου Ελλήνων Καλλιτεχνών. Ο ίδιος ασχολήθηκε κυρίως με την τοπιογραφία και ειδικότερα με τη θαλασσογραφία χρησιμοποιώντας τα διδάγματα του ιμπρεσιονιστικού υπαιθρισμού και την ακαδημαϊκή τεχνοτροπία που χαρακτήρισε το σύνολο του έργου του. Συμμετείχε σε αρκετές ατομικές, ομαδικές και πανελλήνιες εκθέσεις ενώ κατά τους Βαλκανικούς Πολέμους, όπου πολέμησε ως έφεδρος, φιλοτέχνησε 200 περίπου σχέδια από τις μάχες στο μέτωπο. Το 1927 έλαβε τα βραβεία της Βασιλικής Ακαδημίας του Λονδίνου και της Ακαδημίας Αθηνών. Ήταν μέλος του Επιμελητηρίου Εικαστικών Τεχνών Ελλάδος (ΕΕΤΕ). Το 1944 συμμετείχε στην ίδρυση της συντηρητικής καλλιτεχνικής *Ομάδας των 17* και το 1965 τιμήθηκε με το Μετάλλιο Θαλάσσιας Ένωσης του Υπουργείου Ναυτικών. Πέθανε στην Αθήνα την 1η Μαΐου 1972.

Έργα του Ρωμανίδη υπάρχουν στην Εθνική Πινακοθήκη της Ελλάδας, το Μουσείο Μπενάκη, τις Δημοτικές Πινακοθήκες Αθηνών και Πειραιώς, το Μουσείο της Πόλεως των Αθηνών Βούρου – Ευταξία, το Μουσείο Λωζάνης (όπου εκτίθεται ο πίνακάς του «Ναυμαχία του Ναυαρίνου»), την Πινακοθήκη Βουκουρεστίου, τη Βασιλική Πινακοθήκη του Βελγίου, την Πινακοθήκη της Αμβέρσας και σε πολλές ιδιωτικές συλλογές στην Αθήνα (συλλ. Χ. Περέζ, Κ.Β. Κυριαζή, Κωνστ. Ι. Σφήκα, Μ. Βαρκαράκι).

## Παραπομπές


## Πηγές
* Στέλιος Λυδάκης: «Οι Έλληνες Ζωγράφοι: Λεξικό των Ελλήνων Ζωγράφων και Χαρακτών» (16ος – 20ος αιώνας), τόμος 4ος, Εκδοτικός οίκος «ΜΕΛΙΣΣΑ», Αθήνα, 1976.
* Εγκυκλοπαίδεια Πάπυρος-Λαρούς-Μπριτάνικα, λήμμα «Ρωμανίδης, Κωνσταντίνος», τόμος 52ος, Εκδόσεις Πάπυρος, Αθήνα, 1996.

Κατηγορία:Έλληνες ζωγράφοι του 19ου αιώνα
Δημήτριος Βρατσάνος

Ο **Δημητριος**  **Βρατσάνος** καταγόταν από μεγάλη ναυτική οικογένεια των Ψαρών και ήταν μέλος της Φιλικής Εταιρίας. Κατά τη σφαγή των Ψαρών το 1824 ήταν δημογέροντας του νησιού και σκοτώθηκε μαζί με άλλους Ψαριανούς στο φρούριο Παλαιόκαστρο.

Ο αδερφός του Γεώργιος Βρατσάνος είχε πυρπολήσει μαζί με τον Κανάρη την τουρκική ναυαρχίδα στην Τένεδο τον Οκτώβριο του 1822.

## Ο θάνατός του Βρατσάνου
Τον Ιούνιο του 1824 τουρκικά πλοία προσέγγισαν τα Ψαρά και Τούρκοι στρατιώτες προσπάθησαν να αποβιβαστούν στο βόρειο τμήμα του νησιού. Μετά από πολλές ανεπιτυχείς προσπάθειες, λόγω της αντίστασης των Ψαριανών, τελικά κατάφεραν να αποβιβαστούν στην περιοχή *Ερινός* και κατευθύνθηκαν στην πόλη. Στο φρούριο Παλαιόκαστρο, το οποίο υπερασπιζόταν 120 Έλληνες στρατιώτες, βρήκαν καταφύγιο πολλοί άμαχοι κάτοικοι του νησιού μεταξύ δε των εγκλείστων ήταν και ο Δημήτριος Βρατσάνος και ο γιος του Αντώνιος. Όταν πια έγινε φανερό ότι το φρούριο θα έπεφτε τελικά στα χέρια των Τούρκων οι γεροντότεροι από τους εγκλείστους αποφάσισαν να μην παραδοθούν και να πεθάνουν ανατινάσσοντας την πυριτιδαποθήκη του φρουρίου. Την πυριτιδαποθήκη ανατίναξε ο Αντώνιος Βρατσάνος ύστερα από εντολή του πατέρα του με αποτέλεσμα να σκοτωθούν τόσο ο κόσμος που είχε βρει καταφύγιο μέσα στο Παλαιόκαστρο όσο και μεγάλος αριθμός Τούρκων στρατιωτών. 

## Πηγή
Ε/Ιστορικά, Ένθετο Εφημερίδας Ελευθεροτυπίας, Η καταστροφή των Ψαρών-20 Ιουνίου 2002

Κατηγορία:Έλληνες μέλη της Φιλικής Εταιρείας
Αμεναΐς Καβανιάρη

Η **Αμεναΐς Καβανιάρη** (-1889) ήταν Ελβετίδα εκπαιδευτικός στην Ελλάδα του 19ου αιώνα και ευεργέτης της Ελλάδος. Γεννήθηκε στην Ελβετία και ήταν έξοχα μορφωμένη, πολύγλωσση, μουσικός και δεξιοτέχνης του πιάνου. Είχε αποκατασταθεί από καιρό στην Ελλάδα και εργαζόταν ως οικιακή παιδαγωγός των θυγατέρων της Βαρωνίδας συζύγου του Σίμωνος Σίνα. Προτάθηκε από την Βαρωνίδα σύζυγο του Σίμωνος Σίνα, διορίστηκε και διετέλεσε για πολλά χρόνια (1860 - 1878) πρώτη Διευθύντρια του Αρσακείου Παρθεναγωγείου. Ασχολήθηκε με πολύ ζήλο και έφερε αρκετές καινοτομίες στην σχολική και κοινωνική εκπαίδευση των μαθητριών, ενώ κάθε διετία επισκέπτονταν τα καλύτερα σχολεία της Ευρώπης, από όπου και εισήγαγε τις καλλίτερες και νεώτερες μεθόδους. Με δική της πρωτοβουλία ιδρύθηκε το νηπιαγωγείο του Αρσακείου. Μετά την αποχώρησή της συνέχισε να ασχολείται και να προσφέρει προς την Ελλάδα. Απεβίωσε το 1889 αφήνοντας μεγάλη περιουσία, η οποία όρισε να διατεθεί προς όφελος των εκπαιδευτικών και φιλανθρωπικών ιδρυμάτων της Αθήνας, του Ευαγγελισμού, Ερυθρού Σταυρού, Εργαστηρίου των Απόρων Γυναικών, τον Σύλλογο Παρνασσό, το Ορφανοτροφείο Χατζή-Κώστα, το Αρσάκειο, το Αμαλίειο ορφανοτροφείο, το Πτωχοκομείο, την Εταιρεία των Φίλων του λαού, το Οφθαλμιατρείο, και το Άσυλο των εκθέτων. 
## Πηγές
*  
* http://xantho.lis.upatras.gr/test2_pleias.php?art=77716

Κατηγορία:Ελβετοί εκπαιδευτικοί
Μετρό Σάο Πάολο

thumb|right|Το σημερινό δίκτυο.
Το **Μετρό του Σάο Πάολο** (*Metropolitano de São Paulo*) είναι το πρώτο και μεγαλύτερο σύστημα μετρό στη Βραζιλία, και εξυπηρετεί την πόλη του Σάο Πάολο. Με 6 γραμμές, συνολικού μήκους 104,4 χιλιομέτρων, εξυπηρετεί 91 σταθμούς και μεταφέρει 5,3 εκατομμύρια επιβάτες ημερησίως. Η πρώτη γραμμή ξεκίνησε να λειτουργεί στις 14 Σεπτεμβρίου 1974.

## Γραμμές
 

## Παραπομπές


## Εξωτερικοί σύνδεσμοι
* 
* Επίσημη ιστοσελίδα 

Σαο Παολο
Σαο Παολο
Μετρο
Χοληστερόλη (αποσαφήνιση)

Ο όρος **χοληστερίνη** ή **χοληστερόλη** αναφέρεται στην κηρώδη ουσία χοληστερόλη.

Με το ίδιο όνομα εννοούνται συχνά και δύο λιποπρωτεΐνες:
* η Λιποπρωτεΐνη Χαμηλής Πυκνότητας ("κακή χοληστερίνη")
* η Λιποπρωτεΐνη Υψηλής Πυκνότητας ("καλή χοληστερίνη")
Κρκ

Το **Κρκ** (, προφορά ΔΦΑ: [kr̩̂k]), κατά τους Βυζαντινούς *Κύρικον* και κατά τους αρχαίους Έλληνες *Κυρικτική*· ) είναι νησί της Κροατίας στην Αδριατική θάλασσα. Έχει έκταση 405,2  τ.χλμ. και 17.860 κατοίκους σύμφωνα με την απογραφή του 2001. Πρωτεύουσα του νησιού είναι η Κρκ με 5.491 κατοίκους. Θεωρείται το δεύτερο μεγαλύτερο κροατικό νησί αν και έπειτα από νέες μετρήσεις βρέθηκε ότι έχει περίπου το ίδιο μέγεθος με το άλλο μεγάλο κροατικό νησί, το Τσρες (Χέρσος). Παρόλα αυτά θεωρείται ακόμη και σήμερα το δεύτερο μεγαλύτερο νησί της Αδριατικής και το εικοστό μεγαλύτερο της Μεσογείου.

## Παραπομπές


## Εξωτερικοί σύνδεσμοι
* 

Κρκ
Μπρατς

Το **Μπρατς** (κροατικά: Brač, λατινικά: Bretia, Brattia) κατά τους αρχαίους Έλληνες **Ελαφούσα**, είναι νησί της Κροατίας στην Αδριατική Θάλασσα. Έχει έκταση 395,4  τ.χλμ. και 14.031 κατοίκους σύμφωνα με την απογραφή του 2001. Πρωτεύουσα του νησιού είναι η Σούπεταρ με 3.062 κατοίκους. Είναι το τρίτο μεγαλύτερο κροατικό νησί μετά το Κρες και το Κρκ και το εικοστό δεύτερο μεγαλύτερο της Μεσογείου.

## Παραπομπές


## Εξωτερικοί σύνδεσμοι
* 

Μπρατς
Κίλντερυ

Το **Κίλντερυ** είναι χωριό που βρίσκεται στην κομητεία Κέρρι, Ιρλανδία στον N70 εθνικό επαρχιακό δρόμο μεταξύ Μίλλταουν (2,6 χλμ) και Κίλλοργκλιν (4,8).

## Παραπομπές


Κατηγορία:Πόλεις της Ιρλανδίας
Εμμανουήλ Λαμπάκης

Ο **Εμμανουήλ Λαμπάκης** (1857–1909) ήταν σημαντικός Έλληνας ζωγράφος και αγιογράφος του 19ου αιώνα που συγκαταλέγεται στη Σχολή του Μονάχου. Ήταν μικρότερος αδερφός του βυζαντινολόγου Γεωργίου Λαμπάκη.

## Βιογραφικά στοιχεία
Γεννήθηκε στο Μουντάδο της Τήνου 11/23 Αυγούστου 1857. Σπούδασε στο Εθνικό Μετσόβιο Πολυτεχνείο αριστεύοντας πάντοτε σε όλες τις εξετάσεις. Πήγε στο Μόναχο με υποτροφία του *Ευαγούς Ιδρύματος της Τήνου* και σπούδασε εκεί στην *Ακαδημία των Ωραίων Τεχνών* για πέντε χρόνια. Σπούδασε έπειτα στην Ιταλία, και επέστρεψε στο Μόναχο, όπου ίδρυσε μικρό εργαστήριο. Αργότερα μετέφερε το εργαστήριό του στην Αθήνα. Πήρε μέρος στην παγκόσμια έκθεση του Παρισιού το 1889 και βραβεύτηκε μαζί με τους άλλους τρεις καλλιτέχνες συμπατριώτες του, τον Γύζη, τον Λύτρα και τον Σώχο. Ασχολήθηκε κυρίως με προσωπογραφίες, ηθογραφικές σκηνές και θρησκευτικά θέματα και διακρινόταν για την απλότητα της έκφρασης και την ευαισθησία της απόδοσης των έργων του.

Ο Λαμπάκης συμμετείχε δυναμικά σε διάφορα καλλιτεχνικά σωματεία όπως η Καλλιτεχνική Ένωσις (1895), η Εταιρεία Φιλοτέχνων (1898), η Ένωσις Καλλιτεχνών (1900) και η Ελληνική Καλλιτεχνική Εταιρεία (1906). Κατά τα τέλη της δεκαετίας του 1890 συμμετείχε στις επιτροπές που θεσπίστηκαν για να μελετήσουν το ζήτημα δημιουργίας δημόσιας πινακοθήκης και οδήγησαν εντέλει το 1900 στην ίδρυση της Εθνικής Πινακοθήκης. Πέθανε το 1909 στο Δρομοκαΐτειο Θεραπευτήριο.

## Σημαντικά έργα του
* Η Δύσκαμπτος
* Ο Αρχισιδηρουργός
* Το Τάμα *(δωρήθηκε στην [[Παναγία Τήνου|Παναγία της Τήνου]])*
* Η Μοναχή
* Η Χαρτομάντις
* Αγιογραφικά έργα στην Ελληνική Εκκλησία των Παρισίων

## Δείγμα έργου

Αρχείο:Λαμπάκης Εμμανουήλ - Προσωπογραφία κόρης με άσπρο φόρεμα.jpg|Προσωπογραφία κόρης με άσπρο φόρεμα
Αρχείο:Λαμπάκης Εμμανουήλ - Σκλαβοχώρι, το σπίτι του Γύζη.jpg|Σκλαβοχώρι, το σπίτι του Γύζη
Αρχείο:Το τάμα 1890, έργο του Εμμανουήλ Λαμπάκη.jpg|Το τάμα


## Παραπομπές


## Πηγές
* Ιστοσελίδα Πανδέκτης-Ινστιτούτο Νεοελληνικών Ερευνών, Λαμπράκης Εμμανουήλ
*  http://xantho.lis.upatras.gr/test2.php?art=13199

Κατηγορία:Έλληνες ζωγράφοι του 19ου αιώνα
Κατηγορία:Ζωγράφοι της Ελληνικής Επανάστασης του 1821
Κατηγορία:Σχολή του Μονάχου
Κατηγορία:Έλληνες ζωγράφοι του 20ού αιώνα
Κατηγορία:Απόφοιτοι της Ακαδημίας Καλών Τεχνών του Μονάχου
Κατηγορία:Απόφοιτοι του Εθνικού Μετσόβιου Πολυτεχνείου
Νικόλαος Χρόνης

Ο **Νικόλαος Χρόνης** (περ. 1872-) ήταν Έλληνας ευεργέτης. Η καταγωγή του ήταν από την Ήπειρο. Αποδήμησε στην Νότιο Αφρική, στο Γιοχάνεσμπουργκ και ήταν φτωχός βιοπαλαιστής. Δώρισε γενναίο ποσό συνολικά στην Εταιρεία του Ελληνισμού, στο ταμείο του Εθνικού Στόλου, για την έκδοση της «Ιστορίας της Ηπείρου» του Χ. Χριστοβασίλη και για άλλους εθνικούς σκοπούς. 

## Πηγές
*  

Κατηγορία:Έλληνες ευεργέτες
Σπυρίδων Π. Αραβαντινός

Ο **Σπυρίδων Αραβαντινός** (1843 - 1906) ήταν Έλληνας πολιτικός του 19ου αιώνα. Πατέρας του ήταν ο Παναγιώτης Αραβαντινός, και αδελφoί του ο Κωνσταντίνος, Αριστείδης και Περικλής.  Γεννήθηκε στις 20 Νοεμβρίου του 1843 στα Ιωάννινα. Σχολείο πήγε στην περίφημη Ζωσιμαία Σχολή, και εν συνεχεία σπούδασε νομική στο Πανεπιστήμιο στην Αθήνα, όπου και αναγορεύτηκε αριστούχος διδάκτωρ. Έφτασε μέχρι την θέση του Αρεοπαγίτη, και έγινε Υπουργός Δικαιοσύνης. Πέθανε τον Απρίλιο του 1906.
## Συγγράμματα
* Το 1883 έγραψε και εξέδωσε τα «Απομνημονεύματα των κατά τον Αγώνα πολιορκιών και την Αλώσεως του Μεσολογγίου επί τη βάσει σημειώσεων του υποστράτηγου Αρτέμιου Μίχου»
* Φιλοπόνησε την «Ιστορία του Αλή Πασά»

## Πηγές
*  http://xantho.lis.upatras.gr/test2.php?art=13340 

## Παραπομπές


Κατηγορία:Έλληνες δικηγόροι του 19ου αιώνα
Κατηγορία:Έλληνες συγγραφείς του 19ου αιώνα
Κατηγορία:Έλληνες υπουργοί Δικαιοσύνης
Κατηγορία:Απόφοιτοι της Ζωσιμαίας Σχολής
Κατηγορία:Έλληνες ελευθεροτέκτονες
Νόμος των πραγματικά μεγάλων αριθμών

Ο **Νόμος των Πραγματικά Μεγάλων Αριθμών** (αγγλ. *Law of Truly Large Numbers*), των Πέρσι Ντιακόνις και Φρέντερικ Μόστελερ αναφέρει πως σε ένα αρκετά μεγάλο μέγεθος δείγματος, κάθε απίθανο ενδεχόμενο είναι πιθανόν να συμβεί. Επειδή αγνοούμε τα ασήμαντα καθημερινά (πιθανά) γεγονότα, δίνουμε μεγάλη έμφαση στα απίθανα γεγονότα και τα προσέχουμε περισσότερο. Αυτός ο νόμος προσπαθεί να απομυθοποιήσει ένα στοιχείο της υποτιθέμενης υπερφυσικής φαινομενολογίας.

## Παράδειγμα
Ένα απλοποιημένο παράδειγμα του νόμου είναι το εξής: Υποθέστε πως ένα συγκεκριμένο ενδεχόμενο συμβαίνει με πιθανότητα 0,1% κατά τη διάρκεια μιας δοκιμής. Τότε η πιθανότητα αυτό το απίθανο ενδεχόμενο να *μη* συμβεί κατά τη διάρκεια μίας δοκιμής είναι 99,9% = 0,999.

Σε ένα δείγμα 1000 ξεχωριστών δοκιμών, η πιθανότητα να μην συμβεί αυτό το ενδεχόμενο είναι 0,999^{1000}, ή  36,8%. Η πιθανότητα να συμβεί σε 1000 δοκιμές είναι 1&nbsp;&minus;&nbsp;0,368 =&nbsp;0,632 ή 63,2%. Η πιθανότητα να συμβεί σε 10.000 δοκιμές είναι 1 - 0,999^{10000} = 0,99995 = 99,999 \%.

Αυτό σημαίνει πως ένα "απίθανο ενδεχόμενο" έχει πιθανότητα 63,2% να συμβεί τυχαία μετά από 1000 ευκαιρίες (δοκιμές), ή 99,9% πιθανότητα μετά από 10,000 ευκαιρίες (δοκιμές). Με άλλα λόγια ένα εξαιρετικά απίθανο κατά τη διάρκεια μιας δοκιμής ενδεχόμενο, είναι πιθανό να συμβεί σε μία δοκιμή από ένα μεγάλο σύνολο δοκιμών, όσο πιο μεγάλο είναι το σύνολο τόσο πιο πιθανό είναι να συμβεί.

## Δείτε επίσης
* Νόμος του Λίτλγουντ

## Σημειώσεις


## Παραπομπές
*  
*Everitt, B.S. (2002) *Cambridge Dictionary of Statistics*, 2nd Edition, CUP. ISBN 0-521-81099-x

## Εξωτερικοί σύνδεσμοι
* skepdic.gr σχετικά με το ''Νόμο των Πραγματικά Μεγάλων Αριθμών'' 
* on the ''Law of Truly Large Numbers''

Κατηγορία:Επιστημονικοί νόμοι
Γεώργιος Ζουφρές

Ο **Γεώργιος Ζουφρές** (;-1906) ήταν Έλληνας ποιητής του 19ου αιώνα. Ασχολήθηκε με την μετάφραση της «Κόλασης» του Δάντη στη δημοτική. Το 1906 ίδρυσε, μαζί με τον Παύλο Νιρβάνα και τον Άριστο Καμπάνη το βραχύβιο περιοδικό «Ηλύσια: τρίμηνος λογοτεχνική έκδοσις μεταφράσεων», όπου και δημοσίευσε κάποια από τα άσματα της «Κόλασης». Σύμφωνα με τον Δ. Π. Ταγκόπουλο, ο Ζουφρές είχε ολοκληρώσει τη μετάφραση του έργου του Δάντη, την οποία δεν πρόλαβε να εκδώσει σε βιβλίο. Ο ίδιος ο Ταγκόπουλος θεωρούσε τη μετάφραση την πιο ζωντανή που είχε διαβάσει στη δημοτική, όπως έγραφε σε μια επιφυλλίδα του το 1923.  Πέθανε πολύ νέος, το 1906. Τον θάνατό του θρήνησαν στο περιοδικό «Νουμάς» οι Κωστής Παλαμάς, Παύλος Νιρβάνας και Ζαχαρίας Παπαντωνίου. 

## Παραπομπές


## Πηγές
*  

Κατηγορία:Έλληνες ποιητές
Κατηγορία:Νεοέλληνες ποιητές
Νόμος του Λίτλγουντ

Ο **Νόμος του Λίτλγουντ** (αγγλ. *Littlewood's Law*) αναφέρει πως τα άτομα μπορούν να περιμένουν ένα "θαύμα" να τους συμβεί, με συχνότητα περίπου ενός κάθε μήνα. 

## Ιστορία
Ο νόμος διατυπώθηκε από τον καθηγητή του Πανεπιστημίου του Κέμπριτζ Τζ. Ε. Λίτλγουντ, και δημοσιοποιήθηκε σε μία συλλογή εργασιών του με τίτλο, *A Mathematician's Miscellany*, στην οποία προσπαθεί (μεταξύ άλλων) να απομυθοποιήσει την υποτιθέμενη υπερφυσική φαινομενολογία στηριζόμενος κυρίως στον *[[Νόμος των Πραγματικά Μεγάλων Αριθμών|Νόμο των Πραγματικά Μεγάλων Αριθμών]]*, σύμφωνα με τον οποίο όταν το μέγεθος του δείγματος είναι αρκετά μεγάλο, κάποιο εξαιρετικά απίθανο ενδεχόμενο είναι πιθανόν να συμβεί.

## Περιγραφή
Ο Λίτλγουντ ορίζει το θαύμα ως ένα εξαιρετικό "γεγονός" ξεχωριστής σημασίας που μπορεί να συμβεί με συχνότητα μία στο εκατομμύριο. Υποθέτει πως κάθε δευτερόλεπτο, ένας ξύπνιος άνθρωπος βιώνει ένα "γεγονός", το οποίο μπορεί να είναι είτε σημαντικό είτε όχι (για παράδειγμα, να δει την οθόνη του υπολογιστή, το πληκτρολόγιο, το ποντίκι, αυτό το άρθρο, κτλ.). Επίσης, ο Λίτλγουντ υποθέτει πως ο άνθρωπος είναι ξύπνιος για περίπου 8 ώρες κάθε μέρα.

Ως αποτέλεσμα, λαμβάνοντας υπόψιν αυτές τις υποθέσεις και υστέρα από απλούς υπολογισμούς, ένας άνθρωπος μέσα σε 35 μέρες θα έχει βιώσει περίπου ένα εκατομμύριο γεγονότα. Σύμφωνα με αυτόν το ορισμό του θαύματος, κάθε άτομο αναμένεται να έχει παρατηρήσει τουλάχιστον ένα θαύμα με το πέρασμα 35 συνεχόμενων ημερών &ndash; και κατά συνέπεια, σύμφωνα με αυτή τη λογική, γεγονότα που μπορούν να χαρακτηριστούν ως θαύματα εμφανίζονται εν τέλει αρκετά συχνά.

## Πηγές
**Littlewood's Miscellany*, edited by B. Bollobás, Cambridge University Press, 1986. ISBN 0-521-33702-X
**Debunked! ESP, Telekinesis, Other Pseudoscience*,  Georges Charpak and Henri Broch, translated from the French by Bart K. Holland, Johns Hopkins University Press. ISBN 0-8018-7867-5

## Δείτε επίσης
* Σύμπτωση
* Υποκειμενική επιβεβαίωση
* Νόμος των Πραγματικά Μεγάλων Αριθμών
* Φαινόμενο Φόρερ
* Συγκυρία

## Εξωτερικοί Σύνδεσμοι

* Littlewood's Law

Κατηγορία:Επιστημονικοί νόμοι
Υποκειμενική επιβεβαίωση

**Υποκειμενική επιβεβαίωση** (αγγλ. *Subjective validation*), γνωστή και ως **φαινόμενο προσωπικής επιβεβαίωσης**, ονομάζεται η γνωστική προκατάληψη (*cognitive bias*) σύμφωνα με την οποία ένας άνθρωπος θεωρεί μία πρόταση ή κάποιο άλλο είδος πληροφορίας αληθή, αν αυτή έχει κάποιο σημαντικό νόημα ή σημασία για αυτόν. Με άλλα λόγια, η υποκειμενική επιβεβαίωση αφορά την τάση των ατόμων να συσχετίζουν δύο άσχετα μεταξύ τους συμβάντα (π.χ σύμπτωση), επειδή μία πεποίθηση, μία προσδοκία, ή μία υπόθεση απαιτεί κάποιον συσχετισμό. Η αρκετά σχετική με το Φαινόμενο Φόρερ έννοια, αποτελεί σημαντικό εργαλείο στο ψυχρό διάβασμα (*cold reading*). Θεωρείται ως το κύριο χαρακτηριστικό πίσω από όλες τις αναφορές σε υπερφυσικά φαινόμενα. 

## Δείτε επίσης
* Φαινόμενο Φόρερ
* Νόμος των Πραγματικά Μεγάλων Αριθμών
* Νόμος του Λίτλγουντ

## Παραπομπές


## Εξωτερικοί σύνδεσμοι
* The Skeptic's Dictionary entry on subjective validation

Κατηγορία:Ψυχολογικά φαινόμενα
Τζιουρτελέκου Σιμλεούλουϊ

Η **Τζιουρτελέκου Σιμλεούλουϊ** (ρουμ. Giurtelecu Şimleului, ουγγ. Somlyógyőrtelek, γερμ. Wüst Görgen) είναι πόλη στα βορειοδυτικά της Ρουμανίας, στην περιφέρεια Σαλάζ με πληθυσμό 1.055 κατοίκων και έκταση 20 τετ.χλμ. Απέχει 430 χλμ. από το Βουκουρέστι. 

## Ιστορία

### Δημογραφικά Στοιχεία

## Εικόνες

Image:Census 1715 in Giurtelecu Simleului 1.jpg


## Παραπομπές
 


## Βιβλιογραφία
* Petri Mór, Szilágy vármegye monographiája (I-VI, Budapest, 1901-1904)

## Εξωτερικοί σύνδεσμοι
* Giurtelec  
* Giurtelecu Şimleului 

Κατηγορία:Πόλεις της Ρουμανίας
Σταντ ντε Ρενς

Η **Σταντ ντε Ρενς** (γαλλικά: *Stade de Reims*, ) είναι γαλλικός ποδοσφαιρικός σύλλογος. Ιδρύθηκε το 1931 στην πόλη Ρενς και αγωνίζεται στο Σταντ Ωγκύστ-Ντελόν, χωρητικότητας 21.684 θέσεων.

## Ιστορία

Η Σταντ ντε Ρενς είναι από τις ιστορικότερες ομάδες τις Γαλλίας. Είχε την δεκαετία του 50 και στις αρχές τις δεκαετίας του 60 μια πολύ καλή ομάδα που κατέκτησε 6 φορές το πρωτάθλημα της χώρας και 2 φορές το Κύπελλο Γαλλίας έφτασε μάλιστα δύο φορές στο τελικό του Κύπελλο Πρωταθλητριών το 1956 και το 1959 αλλά δεν κατάφερε να κατακτήσει το τρόπαιο αντιμετωπίζοντας την μεγάλη Ρεάλ Μαδρίτης.
Παίκτες της ομάδας ήταν ο Ρεϊμόν Κοπά, ένας από τους σημαντικότερους Γάλλους ποδοσφαιριστές, ο οποίος κατέκτησε και την Χρυσή Μπάλα το 1958, και ο Ζυστ Φονταίν.

## Τίτλοι
Η Σταντ ντε Ρενς έχει κατακτήσει 6 φορές το Πρωτάθλημα ποδοσφαίρου Γαλλίας, 2 φορές το Κύπελλο Γαλλίας και ο πιο πρόσφατος τίτλος της ομάδας είναι το Λιγκ Καπ Γαλλίας που κατέκτησε το 1991. Αναλυτικά οι τίτλοι της ομάδας:

**[[Πρωτάθλημα ποδοσφαίρου Γαλλίας]]: (6)**

*1949, 1953, 1955, 1958, 1960, 1962

**[[Κύπελλο Γαλλίας]]: (2)**

*1950, 1958

**[[Σούπερ Καπ Γαλλίας]]: (5)**

*1949*, 1955, 1958, 1960, 1966. 
(* Ο τίτλος του 1949 ήταν η πρώτη φορά που διοργανώθηκε ο θεσμός του σούπερ καπ ανάμεσα σε πρωταθλητή και κυπελλούχο και θεωρείται ανεπίσημος).

**[[Λιγκ Καπ Γαλλίας]]: (1)**

*1991  Σταντ ντε Ρενς - Νιόρ 0-0 (4-3 πέν.)
**[[Κύπελλο Σαρλ Ντραγκό]]: (1)**

* 1954 Σταντ ντε Ρενς - Λιλ 6-3

### Διεθνείς τίτλοι (σήμερα καταργημένοι)
**[[Λατινικό Κύπελλο|Λατινικό Κύπελλο (Latin Cup)]]: (1)**
*1953  Σταντ ντε Ρενς - Μίλαν 3-0
**[[Κύπελλο Άλπεων]] (Coppa de le Alpi): (1)**

* 1977 Σταντ ντε Ρενς - Μπαστιά 3-1

## Παραπομπές


## Εξωτερικοί σύνδεσμοι

*  Η επίσημη ιστοσελίδα της ομάδας
*  Η σελίδα του συλλόγου στην UEFA

Κατηγορία:Ιδρύσεις αθλητικών συλλόγων το 1911
Κατηγορία:Ιδρύσεις ποδοσφαιρικών ομάδων το 1911
Μίκα Ιατρίδη

Η **Μίκα Ιατρίδη** (Ρόδος, 31 Οκτωβρίου 1977) είναι Ελληνίδα οικονομολόγος και πολιτικός. 

## Βιογραφία
thumb
Γεννήθηκε στη Ρόδο και γονείς της είναι ο Γιάννης Ιατρίδης, δήμαρχος Καλλιθέας και η Παρασκευή Ιατρίδη. 

Στα φοιτητικά της χρόνια η Μίκα Ιατρίδη δραστηριοποιήθηκε στην παράταξη ΔΑΠ - ΝΔΦΚ.

Με την επιστροφή της στη Ρόδο έγινε μέλος του Οικονομικού Επιμελητηρίου Ελλάδος και στις εκλογές του 2002 εξελέγη μέλος της Διοικούσας Επιτροπής του.

Το 2007 έλαβε το μεταπτυχιακό τίτλο σπουδών της από το Τμήμα Προσχολικής Αγωγής και Εκπαιδευτικού Σχεδιασμού του Πανεπιστημίου Αιγαίου και δίδαξε σε σχολεία της Ρόδου, μέχρι την πρόσληψη της στο Τμήμα Προσόδων του Δήμου Ιαλυσού, όπου εργαζόταν.

Το 2008 επελέγη ως υποψήφια Διδάκτορας στο Πανεπιστήμιο Αιγαίου για θέματα Περιβάλλοντος.

Είναι μέλος της Διεθνούς Ανθρωπιστικής Οργάνωσης “Γυναίκες χωρίς σύνορα”, της Πανελλαδικής γυναικείας οργάνωσης “Παναθηναϊκή”, της Ελληνικής Αντικαρκινικής Εταιρείας Ρόδου, της “Δωδεκανησιακής Μέλισσας” και της Περιφερειακής Επιτροπής Ισότητας Νοτίου Αιγαίου.

Στις εθνικές εκλογές του 2007 η Νέα Δημοκρατία την επέλεξε για το ψηφοδέλτιο της στα Δωδεκάνησα και κατετάγη τέταρτη. Εκλέχτηκε για πρώτη φορά βουλευτής Δωδεκανήσου στις εκλογές του 2009, η πρώτη γυναίκα που καταλαμβάνει αυτή τη θέση στο νομό. Μετά από πρόταση της Κοινοβουλευτικής ομάδας της Νέας Δημοκρατίας, εκλέχθηκε από το σώμα γραμματέας του Προεδρείου στη Βουλή για την κοινοβουλευτική περίοδο 2009 – 2013.

Κατά τη διάρκεια της πρώτης κοινοβουλευτικής της θητείας, ήταν μέλος της Διαρκούς Επιτροπής Μορφωτικών Υποθέσεων, της Διαρκούς Επιτροπής Οικονομικών Υποθέσεων και μέλος της Διακομματικής Επιτροπής για τη μελέτη του μεταναστευτικού ζητήματος στη Βουλή των Ελλήνων.

Το 2012, μετά την απόφαση της να μην ψηφίσει την δεύτερη δανειακή σύμβαση, διαγράφηκε από τη Νέα Δημοκρατία, ενώ λίγο αργότερα εντάχτηκε στους Ανεξάρτητους Έλληνες. Στις βουλευτικές εκλογές του Μαΐου 2012, εκλέχτηκε για δεύτερη φορά με το κόμμα των Ανεξάρτητων Ελλήνων. Επέστρεψε στη Νέα Δημοκρατία στις 30 Δεκεμβρίου 2014 μετά την τρίτη και ανεπιτυχή ψηφοφορία εκλογής Προέδρου της Ελληνικής Δημοκρατίας και ενόψει των βουλευτικών εκλογών του Ιανουαρίου 2015.

Επανεξελέγη βουλετής Δωδεκανήσου στις εκλογές του 2019.

## Παραπομπές


## Εξωτερικοί σύνδεσμοι
*www.iatridi.gr

Κατηγορία:Βουλευτές Δωδεκανήσου
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τους Ανεξάρτητους Έλληνες
Ανδρέας Χαϊκάλης

Ο **Ανδρέας Χαϊκάλης** (30 Νοεμβρίου 1943) είναι Έλληνας πρώην καλαθοσφαιριστής.Έχει ύψος 1,89 και διακρίθηκε για την ικανότητά του στο σουτ και την αλτικότητά του. 

## Καριέρα
Ξεκίνησε την καριέρα του από τον Άρη Αθηνών. Αγωνίστηκε στον Παναθηναϊκό από το 1962 έως το 1974 και αποτέλεσε ένα από τους πιο σημαντικούς αθλητές για την ομάδα του. Κατέκτησε 7 πρωταθλήματα Ελλάδας, ενώ ήταν από τους συντελεστές των ευρωπαϊκών επιτυχιών της συμμετοχής στην τετράδα του Κύπελλο Κυπελλούχων το 1969 και της συμμετοχής στην τετράδα του Κυπέλλου Πρωταθλητριών το 1972 όπου τελικά κατέλαβε την τρίτη θέση/

Ανέλαβε ακόμη την αγωνιστική εξέλιξη του Δημήτρη Κοκολάκη και σε αυτόν πιστώνεται η εξέλιξη του επιτυχημένου στη συνεχεια διεθνή σέντερ. Έχει τιμηθεί για την προσφορά του στην ομάδα και το άθλημα.

## Εθνική Ελλάδος
Ο Ανδρέας Χαϊκάλης αγωνίστκε με την Εθνική Ελλάδος σε 49 αγώνες και σημείωσε 193 πόντους. Αγωνίστηκε σε 3 Ευρωμπάσκετ (1965 ρωσια, 1967φιλανδια, 1969 ιταλια), στο Βαλκανικό Πρωτάθλημα το 1966, στους Μεσογειακούς Αγώνες το 1967 και στο Προολυμπιακό Τουρνουά το 1968.

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές της εθνικής Ελλάδος
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Ευρωμπάσκετ 1969
ΑΝΤΟ Ντεν Χάαχ

Η **Άντο Ντεν Χάαχ** (Ολλανδικά: Haagsche Football Club Alles Door Oefening Den Haag) είναι ποδοσφαιρικός σύλλογος από τη διοικητική πρωτεύουσα της Ολλανδίας, την Χάγη. Ιδρύθηκε το 1905 και αγωνίζεται στο Στάδιο Κιοσέρα, το οποίο έχει χωρητικότητα 15.000 θέσεις. Τα χρώματα της ομάδας είναι το κίτρινο και το πράσινο. Η ομάδα, αγωνίζεται στην Ερεντιβίζιε και την σεζόν 2009-2010 κατέλαβε την 15η θέση.

## Πηγές-συνδέσεις
* Η επίσημη ιστοσελίδα της Άντο Ντεν Χάαχ (Ολλανδικά)

Κατηγορία:Ιδρύσεις αθλητικών συλλόγων το 1905
Κατηγορία:Ιδρύσεις ποδοσφαιρικών ομάδων το 1905
ΦΦΦ-Φένλο

Η **ΦΦΦ Φένλο** (Ολλανδικά: **Venlose Voetbal Vereniging Venlo** ή εν συντομία **VVV-VENLO**) είναι ποδοσφαιρικός σύλλογος από το Φένλο της Ολλανδίας. Ιδρύθηκε το 1903 και αγωνίζεται στο στάδιο Ντε Κόελ, το οποίο έχει χωρητικότητα 7.500 θέσεις. Τα χρώματα της ομάδας είναι το κίτρινο και το μαύρο. Η ομάδα, αγωνίζεται στην Ερεντιβίζιε, την πρώτη κατηγορία ποδοσφαίρου Ολλανδίας και την σεζόν 2011-2012 κατέλαβε την 16η θέση.

## Παίκτες

### Τρέχουσα ομάδα
**19 Φεβρουαρίου 2021:**

### Σε δανεισμό

## Πηγές-συνδέσεις
* Η επίσημη ιστοσελίδα της Φένλο (Ολλανδικά/Αγγλικά/Γερμανικά/Ιαπωνικά/Πορτογαλικά)

Κατηγορία:Ιδρύσεις αθλητικών συλλόγων το 1903
Κατηγορία:Ιδρύσεις ποδοσφαιρικών ομάδων το 1903
Γουίλι Κέρκλαντ

Ο **Γουίλι Κέρκλαντ** ή **Γουίλμπουρ Κέρκλαντ** (*Wilbur Kirkland*) είναι Αμερικανός πρώην καλαθοσφαιριστής, γεννημένος το 1947, στη Νότια Καρολίνα των ΗΠΑ. Με ύψος 2,01 αγωνιζόταν στη θέση του σμολ φόργουορντ και του πάουερ φόργουορντ ενώ είχε τη δυνατότητα να αγωνιστεί και ως σέντερ. 

Αγωνίστηκε στο Κολλέγιο Τσέινι της Πενσυλβάνια και στη συνέχεια συμμετείχε σε δυο αγώνες με την ομάδα του Πίτσμπουργκ στο ABA. Ακολούθησε η στρατιωτική του θητεία και κατόπιν επέλεξε να αγωνιστεί σε Ευρωπαϊκούς συλλόγους για τα επόμενα οκτώ έτη. 

Υπήρξε ο πρώτος ξένος αθλητής που πρωταγωνίστησε για λογαριασμό ελληνικής ομάδας σε ευρωπαϊκή διοργάνωση αγωνιζόμενος με τον Παναθηναϊκό. Μαζί με τον Κιθ Γούλφοκ υπήρξαν οι κορυφαίοι Αμερικάνοι παίκτες του Παναθηναϊκού στις ευρωπαϊκές διοργανώσεις μέχρι το 1994 που υπήρξε αφετηρία της Ευρωπαϊκής καταξίωσης του Παναθηναϊκού και οι πιο αποδοτικοί βάση στατιστικών έως την έλευση του Έντγκαρ Τζόουνς το 1988 που σημείωσε επιδόσεις που παραμένουν έως σήμερα ακατάρριπτες.  

Αγωνίστηκε στον ΠΑΟ την περίοδο 1971-1972 για το Κύπελλο Πρωταθλητριών καθώς δεν επιτρεπόταν η συμμετοχή ξένου αθλητή στο ελληνικό πρωτάθλημα. Ο Φαίδωνας Ματθαίου εξήρε την ικανότητά του να προσαρμοστεί και να αποδώσει τάχιστα θεωρώντας τον πρότυπο για την αναζήτηση ξένου αθλητή για τις ευρωπαϊκές υποχρεώσεις, ενώ από τον τύπο της εποχής χαρακτηρίστηκε εξαιρετικός. 

Αγωνιζόμενος στη θέση του σέντερ ενίσχυσε τον Παναθηναϊκό στον κρίσιμο τομέα των ριμπάουντ Ο Παναθηναϊκός προκρίθηκε στην τετράδα του Κυπέλλου Πρωταθλητριών αποκλείοντας την ισχυρή Σλάβια Πράγας σημειώνοντας τη μεγαλύτερη ευρωπαϊκή επιτυχία του συλλόγου έως τότε. 
Με τη βοήθεια του ο Παναθηναϊκός κέρδισε σχεδόν όλες τις κορυφαίες ομάδες της εποχής (Βαρέζε, Σλάβια, Γιουκοπλάστικα, Μακάμπι) και η ομάδα που συμμετείχε στον ημιτελικό του Πρωταθλητριών του 1972 υπήρξε η πιο επιτυχημένη εκτός συνόρων έως το 1994 όταν και ο Παναθηναϊκός με το Νίκο Γκάλη κατέκτησε την τρίτη θέση στην Ευρωλίγκα. Δεν κατάφερε να αποκλείσει την Ίνις Βαρέζε και να προκριθεί στον τελικό χάνοντας την πρόκριση στη διαφορά πόντων με τον Κέρκλαντ να αγωνίζεται καλύπτοντας και τη μεγάλη απώλεια του τραυματία Γιώργου Κολοκυθά. 

Αγωνίστηκε στην Ιταλία για τη Σίμενταλ Μιλάνο τη Σάκλα Άστι με την οποία συμμετείχε στον τελικό του Κυπέλλου Ιταλίας και στον ημιτελικό του Κυπέλλου Κυπελλούχων και στη συνέχεια αποκτήθηκε από την Αουσόνια

## Παραπομπές


Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές ιταλικών συλλόγων
Οικογένεια Στεφανόπουλου

Η **οικογένεια Στεφανόπουλου** είναι παλιά οικογένεια πολιτικών της Ηλείας.

## Στοιχεία

Η καταγωγή της οικογένειας είναι από την Δίβρη Ηλείας και το αρχικό επώνυμό της ήταν Σκανδαμής. Προεπαναστατικώς μέλη της είχαν εκλεγεί προεστοί της Δίβρης ενώ μετά την ανεξαρτησία ασχολήθηκαν με την πολιτική εκλεγόμενοι πολλάκις βουλευτές και δήμαρχοι. Σημαντικότερος εκπρόσωπος της οικογένειας είναι ο Στέφανος Χ. Στεφανόπουλος, ο οποίος διετέλεσε πρωθυπουργός της Ελλάδας.

## Μέλη

* Χρήστος Σκανδάμης, οπλαρχηγός της επανάστασης
** Ιωάννης Στεφανόπουλος - Σκανδάμης, γιος του Σκανδάμη
*** Ανδρέας Στεφανόπουλος, βουλευτής, υπουργός και γιος του Ιωάννη
*** Θεόδωρος Στεφανόπουλος, δήμαρχος Λαμπείας και γιος του Ιωάννη
**** Τάκης Στεφανόπουλος, καθηγητής ιατρικής και γιος του Θεόδωρου
**** Βάσος Στεφανόπουλος, δικηγόρος, βουλευτής, υπουργός, σύζυγος Τασίας Δημουλιά και γιος του Θεόδωρου
***** Στέφανος Β. Στεφανόπουλος, πανεπιστημιακός, βουλευτής, σύζυγος της Φωτεινής Δεκάζου και γιος του Βάσου
*** Ιωάννης Στεφανόπουλος, βουλευτής και γιος του Ιωάννη
*** Χρήστος Στεφανόπουλος, βουλευτής, σύζυγος Φανής Βακαλοπούλου και γιος του Ιωάννη
**** Στέφανος Χ. Στεφανόπουλος, πρωθυπουργός της Ελλάδας και γιος του Χρήστου
**** Γεώργιος Στεφανόπουλος, βουλευτής και γιος του Χρήστου
** Στέφανος Χ. Στεφανόπουλος (πρεσβύτερος), βουλευτής, πρόεδρος της Βουλής και γιος του Χρήστου

## Παραπομπές
Τσάτσος

Το επώνυμο **Τσάτσος/Τσάτσου** πιθανόν αναφέρεται στους:
;Τσάτσος
* Αλέξανδρος Τσάτσος (1905–1985), Έλληνας βιομήχανος και επιχειρηματίας
* Δημήτρης Θ. Τσάτσος (1933–2010), Έλληνας πανεπιστημιακός
* Δημήτριος Ι. Τσάτσος (1859–1921), Έλληνας πολιτικός και δικηγόρος
* Θεμιστοκλής Τσάτσος (1906–1970), Έλληνας συνταγματολόγος και πολιτικός
* Ιωάννης Κ. Τσάτσος, Έλληνας έμπορος του 19ου αιώνα
* Κωνσταντίνος Τσάτσος (1899–1987), Έλληνας νομικός, φιλόσοφος και πολιτικός
* Κωνσταντίνος Γ. Τσάτσος (1901–1969), Έλληνας αντιναύαρχος
* Κωνσταντίνος Ι. Τσάτσος, Έλληνας πολιτικός και επιχειρηματίας του 19ου αιώνα
;Τσάτσου
* Θεοδοσία Τσάτσου (γεν. 1969)), Ελληνίδα τραγουδίστρια
* Ιωάννα Τσάτσου (1909–2000), Ελληνίδα συγγραφέας
* Ντόρα Τσάτσου (1932–2000), Ελληνίδα χορογράφος
;Παρόμοια ονόματα
* Γεώργιος Τσατσάς (1912–1987), Έλληνας καθηγητής Φαρμακευτικής Χημείας
Μασπάλι

right|thumb|250px|Πέτρινος όγκος στο λόφο Μασπάλι. Διακρίνονται τα σημεία αφαίρεσης υλικού με εργαλεία εξόρυξης.
right|thumb|250px|Μασπάλι
Ο λόφος με την τοπωνυμία **Μασπάλι** βρίσκεται νότια του χωριού Μαντζαβινάτα της Παλικής χερσονήσου στο Νομό Κεφαλληνίας, κοντά στον οικισμό και αριστερά του δρόμου που οδηγεί στην περιοχή του Ξι. Πρόκειται για ένα λόφο μεγάλου όγκου, από αργιλώδες υλικό στο βόρειο μέρος του, αλλά και ασβεστολιθικό πορώδες πέτρωμα ιδίως στο νοτιοανατολικό μέρος. Μάλιστα ο μεγάλος όγκος του πέτρινου υλικού μοιάζει από μακριά με κάστρο, με αποτέλεσμα κάποιοι επισκέπτες να μιλούν για "κάστρο πάνω στο λόφο".

## Η εξόρυξη της πέτρας από το Μασπάλι

Το πέτρινο υλικό του λόφου είναι κατάλληλο για χρήση σε οικοδομικές εργασίες. Έτσι, άγνωστο πότε, οι κάτοικοι της περιοχής αξιοποίησαν το υλικό μετατρέποντας το βουνό σε λατομείο. Είναι πιθανόν η εξόρυξη της πέτρας από το Μασπάλι να έγινε και κατά τους αρχαίους χρόνους, αλλά σε περιορισμένη κλίμακα.

Υπάρχουν καταγραφές από το τις αρχές του 1900 ότι το Μασπάλι με τον πέτρινο όγκο του έγινε λατομείο και τροφοδότησε την πόλη του Ληξουρίου στην κατασκευή σπιτιών και δημόσιων κτηρίων. Η αφαίρεση του πορώδους υλικού άφησε μεγάλα ανοίγματα και κοιλώματα, που βεβαιώνουν τον κόπο των παλιότερων μαστόρων που με το σκαρπέλο και το σφυρί έκοβαν την πέτρα και τη μετέφεραν με κάρα για να την πουλήσουν στο Ληξούρι.

## Προτάσεις για αξιοποίηση του λόφου

Ο λόφος στο Μασπάλι δεσπόζει στην περιοχή, έχει στρατηγική σημασία και προσφέρεται ως τοπίο φυσικού κάλλους για φυσιολατρικούς περιπάτους, εφόσον αξιοποιηθεί. Με το σκπετικό αυτό, έχουν καταγραφεί προτάσεις για την ανάδειξη του λόφου, ανάμεσα στις οποίες περιλαμβάνονται:

1. Να κηρυχθεί το Μασπάλι Τοπίο Φυσικού Κάλλους.
2. Να γίνει αρχαιολογική έρευνα για τη διερεύνηση της ύπαρξης αρχαίας ακρόπολης στην τοποθεσία.
3. Ο ηλεκτροφωτισμός των βράχων με κρυφό φωτισμό.
4. Χάρη στα μεγάλα ανοίγματα των πέτρινων όγκων, με λίγες παρεμβάσεις μπορεί να διαμορφωθεί σε χώρο για ποικίλες πολιτιστικές εκδηλώσεις.

## Πηγές
Γεράσιμος Σ. Γαλανός, *άρθρο για το Μασπάλι στην τοπική εφημερίδα "Κουνόπετρα Ρεπόρτο"*, Ληξούρι, Κεφαλονιά.

## Εξωτερικοί σύνδεσμοι
*  Μασπάλι

Κατηγορία:Κεφαλονιά
Κατηγορία:Λόφοι της Ελλάδας
Αλέξανδρος Τσάτσος

Ο **Αλέξανδρος Τσάτσος** (1905 - 6 Ιουλίου 1985) ήταν Έλληνας βιομήχανος και επιχειρηματίας, πρόεδρος του Συνδέσμου Ελλήνων Βιομηχάνων, από τους σημαντικότερους παράγοντες της ελληνικής οικονομίας στον 20ο αιώνα.
## Βιογραφία
Γεννήθηκε στην Αθήνα και ήταν γιος του Γεωργίου Τσάτσου. Καταγόταν από την οικογένεια Τσάτσου, ήταν εγγονός του Ιωάννη Τσάτσου, προέδρου του εμπορικού συλλόγου Αθηνών, καθώς και τρισέγγονος του Κωνσταντίνου Ιωνίδη. Αδερφός του ήταν ο Κωνσταντίνος Γ. Τσάτσος. Σπούδασε πολιτικός μηχανικός στο πανεπιστήμιο της Ζυρίχης και εργάστηκε σε ξένες ιδιωτικές εταιρείες ως μηχανικός. Το 1939 διορίστηκε εντεταλμένος σύμβουλος της τσιμεντοβιομηχανίας ΑΓΕΤ-ΗΡΑΚΛΗΣ, το 1951 διευθύνων σύμβουλος και το 1959 πρόεδρος της ίδιας εταιρείας. Το 1980 αποχώρησε από την εταιρεία παραδίδοντας τα ηνία στον γιο του, Γεώργιο Τσάτσο.  

Την περίοδο 1952 - 1956 διετέλεσε πρόεδρος του Συνδέσμου Ελλήνων Βιομηχάνων, ενώ επίσης χρημάτισε πρόεδρος της Εταιρίας «των Φίλων του Μουσείου Μπενάκη», αντιπρόεδρος του Δ.Σ. του θεραπευτηρίου «Ευαγγελισμός» καθώς και σύμβουλος των Ελληνικών ναυπηγείων του Οργανισμού Βιομηχανικής Αναπτύξεως. Μια αίθουσα στο Μουσείο Καρπενησίου ονομάζεται «Κωνσταντίνος και Αλέξανδρος Τσάτσος». Έγραψε μεταξύ άλλων *Η επιτροπή του Στρυμώνος* (1932), *Προϋποθέσεις βιομηχανικών επενδύσεων εν Ελλάδι* (1959) κ.α.

Το 1983 τα μέλη της οικογενείας Τσάτσου απομακρύνθηκαν από την διοίκηση της ΑΓΕΤ-ΗΡΑΚΛΗΣ, καθώς αυτή εθνικοποιήθηκε από τον Ανδρέα Παπανδρέου. Οι Τσάτσοι και οι υποστηρικτές τους έκαναν λόγο για μαφιόζικη επίθεση του ΠΑΣΟΚ σε επιχειρηματίες που ανήκαν πολιτικά στην Δεξιά, ενώ αντίθετα η Αυριανή πανηγύρισε την εθνικοποίηση ως έμπρακτη απόδειξη της βούλησης του πρωθυπουργού να «ξηλώσει τα παλιά τζάκια».  Μετά την εθνικοποίηση, το υπουργείο Οικονομικών συνέχισε καταθέτοντας μήνυση εναντίον του Αλέξανδρου Τσάτσου και των υιών του για απάτες σχετικά με την επιχειρηματική δραστηριότητα της οικογένειας Τσάτσου. Η μήνυση οδήγησε στην άσκηση ποινικής δίωξης. Ο υπουργός Οικονομικών Γεράσιμος Αρσένης δήλωσε σχετικά με την ποινική δίωξη ότι *«οι Τσάτσοι θα περάσουν τις γιορτές στην φυλακή*». Αν και ο εισαγγελέας έκανε απαλλακτική πρόταση στο Συμβούλιο Πλημμελειοδικών, το τελευταίο εξέδωσε παραπεμπτικό βούλευμα διατάζοντας την απαγόρευση εξόδου από την χώρα. Οι Τσάτσοι όμως έχοντας ειδοποιηθεί νωρίτερα είχαν ήδη διαφύγει στο εξωτερικό. Η δικαστική δίωξη των Τσάτσων ατόνησε μετά την απομάκρυνση του Αρσένη από το υπουργείο το 1985 και την έλευση του Κώστα Σημίτη, και τελικά απαλλάχθηκαν από τις κατηγορίες. Παρ'όλα αυτά, δεν κατάφεραν να αποκτήσουν ξανά την ΑΓΕΤ-ΗΡΑΚΛΗΣ, η οποία παρέμεινε υπό κρατικό έλεγχο επί Ανδρέα Παπανδρέου, ενώ μετά την πτώση του ΠΑΣΟΚ, ο Κωνσταντίνος Μητσοτάκης την ιδιωτικοποίησε πουλώντας την στην ιταλική εταιρία Calcestruzzi (Καλτσεστρούτσι).

Απεβίωσε στο Λονδίνο από συγκοπή καρδιάς. Ήταν παντρεμένος με την Δήμητρα Ανδρέα Χατζηκυριάκου και είχε δύο παιδιά: τον Ανδρέα και τον Γεώργιο Τσάτσο.

## Πηγές


Κατηγορία:Έλληνες βιομήχανοι
Αλεξανδρος
Κατηγορία:Οικογένεια Ιωνίδη
Κωνσταντίνος Γ. Τσάτσος

Ο **Κωνσταντίνος Τσάτσος** (1901 - 1969) ήταν Έλληνας αντιναύαρχος, ο οποίος διετέλεσε αρχηγός του Γενικού Επιτελείου Ναυτικού.

Γεννήθηκε στην Αθήνα και ήταν γιος του Γεωργίου Τσάτσου. Καταγόταν από την οικογένεια Τσάτσου, ήταν εγγονός του Ιωάννη Τσάτσου, πρόεδρος του εμπορικού συλλόγου Αθηνών, καθώς και τρισέγγονος του Κωνσταντίνου Ιωνίδη. Αδερφός του ήταν ο Αλέξανδρος Τσάτσος. Αποφοίτησε από τη Σχολή Ναυτικών Δοκίμων με τον βαθμό του σημαιοφόρου και έλαβε μέρος στη Μικρασιατική Εκστρατεία. Το 1935 προήχθη σε πλωτάρχη ενώ κατά τη διάρκεια του ελληνοϊταλικού πολέμου 1940 - 1941 ήταν κυβερνήτης του αντιτορπιλικού "Ασπις". Ανέπτυξε αντιστασιακή δράση κατά τη διάρκεια της Γερμανικής Κατοχής γι´αυτό και συνελήφθη το 1943 από τις γερμανικές δυνάμεις. Καταδικάστηκε σε θάνατο και στάλθηκε σε φυλακές στη Γερμανία, απ´όπου απελευθερώθηκε το 1945.

Μετά την απελευθέρωσή του επέστρεψε στην Ελλάδα και το 1947 προήχθη σε πλοίαρχο. Την περίοδο 1949 - 1950 τοποθετήθηκε διοικητής της διοίκησης φρεγατών, το 1952 προήχθη σε υποναύαρχο και διορίστηκε υπαρχηγός του Γενικού Επιτελείου Ναυτικού. Το 1953 ανέλαβε την αρχηγία του Στόλου, θέση στην οποία παρέμεινε μέχρι το 1956, και το 1958 διορίστηκε αρχηγός του Γενικού Επιτελείου Ναυτικού. Παράλληλα προήχθη στον βαθμό του αντιναυάρχου. Την αρχηγία του Πολεμικού Ναυτικού διατήρησε μέχρι και τις 4 Δεκεμβρίου 1959. Αποστρατεύθηκε έναν χρόνο αργότερα. Το 1950 εισηγήθηκε και πέτυχε την κατασκευή ναύσταθμου στη Σούδα Κρήτης.

Απεβίωσε στην Αθήνα το 1969. Είχε τιμηθεί με τον Μεγαλόσταυρο του Τάγματος του Φοίνικος ενώ μια αίθουσα στο Μουσείο Καρπενησίου ονομάζεται "Κωνσταντίνος και Αλέξανδρος Τσάτσος".

## Πηγές


Κατηγορία:Αρχηγοί Γενικού Επιτελείου Ναυτικού (Ελλάδα)
Κωνσταντινος Γ
Κατηγορία:Μεγαλόσταυρος του Τάγματος του Φοίνικα
Κατηγορία:Οικογένεια Ιωνίδη
Αλέξανδρος Κανελλόπουλος

Ο **Αλέξανδρος Κανελλόπουλος** (1913 - 1983) ήταν Έλληνας βιομήχανος.

## Βιογραφικά στοιχεία

Γεννήθηκε στην Αθήνα και ήταν γιος του Νικολάου Κανελλόπουλου και της Ερμιόνης Βρεττού. Σπούδασε νομικά στα πανεπιστήμια Αθηνών και Μονάχου καθώς και πολιτικές επιστήμες στο πανεπιστήμιο Αθηνών. Την περίοδο 1936 - 1950 διετέλεσε διευθύνων σύμβουλος της Ανωνύμου Εταιρείας Χημικών Προϊόντων και Λιπασμάτων. Το 1936 διορίστηκε κυβερνητικός επίτροπος της Εθνικής Οργάνωσης Νεολαίας.

Το 1949 καταδικάστηκε για λαθρεμπόριο συναλλάγματος  και χρυσού σε φυλάκιση τριών ετών, πρόστιμο 5 δις δρχ. και 1 χρόνο εκτόπιση, ποινή την οποία εξαγόρασε. Υπήρξε οδηγός αγωνιστικών αυτοκινήτων και μέλος της ΕΛΠΑ.

Απεβίωσε στην Αθήνα το 1983.

## Πηγές


Κατηγορία:Έλληνες βιομήχανοι
Αλεξανδρος
Anycast

right|250px
**Anycast** είναι τεχνική διευθυνσιοδότησης και δρομολόγησης δικτύων, κατά τον οποίο τα πακέτα δρομολογούνται στον «εγγύτερο» ή «καλύτερο» προορισμό, σύμφωνα με τη τοπολογία δρομολόγησης.

Το anycast υποστηρίζεται από το πρωτόκολλο IPv6, για να επιτρέπει να στέλνεται το μήνυμα σε οποιοδήποτε μέλος μιας ομάδας συσκευών. Κατά τη μετάβαση από το IPv4 στο IPv6, η χρήση του anycast μπορεί να επεκταθεί για να παρέχει IPv4 συμβατότητα σε IPv6 hosts.

## Μεθοδολογίες Δρομολόγησης
Το IP πρωτόκολλο και άλλα συστήματα διευθυνσιοδότησης δικτύων αναγνωρίζουν τις παρακάτω τρεις βασικές μεθόδους διευθυνσιοδότησης, unicast, broadcast ή multicast και anycast].

* Στο *Unicast* υπάρχει ένα-προς-ένα σχέση μεταξύ διεύθυνσης δικτύου και τερματικού κόμβου:  κάθε διεύθυνση αντιπροσωπεύει μοναδικά ένα μόνο παραλήπτη. 
* Στα *Βroadcast* και *Μulticast* υπάρχει  ένα-προς-πολλά σχέση μεταξύ διευθύνσεων δικτύου και δικτυακών προορισμών: κάθε διεύθυνση αντιπροσωπεύει ένα σύνολο από τερματικούς κόμβους, στους οποίους πηγαίνει όλη η πληροφορία. 
* Στο *Αnycast* υπάρχει  επίσης  ένα-προς-κάποιο-από-πολλά σχέση μεταξύ διευθύνσεων δικτύου και δικτυακών προορισμών, όπου τα δεδομένα δρομολογούνται σε ένα οποιοδήποτε μέλος μιας ομάδας συσκευών.

## Εξωτερικοί σύνδεσμοι
* Anycast (στο Wiki του Athens Wireless Metropolitan Network)

Κατηγορία:Δίκτυα υπολογιστών